CELEX: 31973R2139
Language: el
Date: 1973-08-02 00:00:00
Title: Κανονισμός (ΕΟΚ) αριθ. 2139/73 της Επιτροπής της 2ας Αυγούστου 1973 περί τροποποιήσεως του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος

Avis juridique important

|

31973R2139

Κανονισμός (ΕΟΚ) αριθ. 2139/73 της Επιτροπής της 2ας Αυγούστου 1973 περί τροποποιήσεως του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος  

Επίσημη Εφημερίδα αριθ. L 216 της 04/08/1973 σ. 0010 - 0010 Ελληνική ειδική έκδοση: Κεφάλαιο 03 τόμος 9 σ. 0223 

++++ΚΑΝΟΝΙΣΜΟΣ ( ΕΟΚ ) αριθ . 2139/73 ΤΗΣ ΕΠΙΤΡΟΠΗΣ  της 2ας Αυγούστου 1973  περί τροποποιήσεως του κανονισμού ( ΕΟΚ ) αριθ . 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από την πράξη περί των όρων προσχωρήσεως και της προσαρμογής των συνθηκών ( 2 ) και ιδίως το άρθρο 6 παράγραφος 7 ,  Εκτιμώντας :  ότι το άρθρο 24 παράγραφος 2 του κανονισμού ( ΕΟΚ ) αριθ . 685/69 της Επιτροπής της 14ης Απριλίου 1969 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 982/73 ( 4 ) , προβλέπει τη δυνατότητα πληρωμής της ενισχύσεως στην ιδιωτική αποθεματοποίηση του βουτύρου με προκαταβολές  ότι είναι αναγκαίο να καθορισθούν επακριβώς οι όροι πληρωμής των προκαταβολών από τους οργανισμούς παρεμβάσεως   ότι για τον ίδιο λόγο πρέπει να προσαρμοσθεί το άρθρο 26 του κανονισμού ( ΕΟΚ ) αριθ . 685/69 προς το ισχύον κείμενο του άρθρου 24 του εν λόγω κανονισμού   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Η παράγραφος 2 του άρθρου 24 του κανονισμού ( ΕΟΚ ) αριθ . 685/69 αντικαθίσταται ως εξής :  " 2 . Η πληρωμή της ενισχύσεως δύναται να γίνεται με προκαταβολές . Προ της λήξεως διαρκείας της αποθεματοποιήσεως τεσσάρων μηνών , δεν δύναται να λάβει χώρα πληρωμή προκαταβολής παρά μόνο αν το ενδιαφερόμενο Κράτος μέλος λάβει από τον ενεργούντα την αποθεματοποίηση τις κατάλληλες εγγυήσεις .  Σε καμμία περίπτωση το ποσό μιaς πληρωμής δεν δύναται να υπερβεί το ποσό που προκύπτει κατά την ημέρα της καταβολής από τον υπολογισμό που προβλέπεται στην παράγραφο 1 . "  Αρθρο 2  Στο άρθρο 26 παράγραφος 2 υπό α ) του κανονισμού ( ΕΟΚ ) αριθ . 685/69 , η παραπομπή στο " άρθρο 24 υπό α ) και β ) " αντικαθίσταται με παραπομπή στο " άρθρο 24 παράγραφος 1 υπό α ) , β ) και γ ) " .  Στο άρθρο 26 παράγραφος 2 υπό β ) του κανονισμού ( ΕΟΚ ) αριθ . 685/69 , η παραπομπή στο " άρθρο 24 υπό γ ) " αντικαθίσταται με παραπομπή στο " άρθρο 24 παράγραφος 1 υπό δ ) " .  Αρθρο 3  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .  Εγινε στις Βρυξέλλες , στις 2 Αυγούστου 1973 .  Για την Επιτροπή  Ο Πρόεδρος  Francois - Xavier ORTOLI  ( 1 ) ΕΕ αριθ . Ν 148 της 28.6.1968 , σ . 13 .  ( 2 ) ΕΕ αριθ . Ν 73 της 27.3.1972 , σ . 114 .  ( 3 ) ΕΕ αριθ . Ν 90 της 15.4.1969 , σ . 12 .  ( 4 ) ΕΕ αριθ . Ν 97 της 12.4.1973 , σ . 33 .